**ধর্ম ও জীবন**

**-মোহাম্মদ বেলাল উদ্দিন**

**ধর্মের সাথে জীবনের সম্পর্ক নিবিড় । এই নি্বিড় সম্পর্কের জন্যই মানুষের জীবন সুন্দর হয় । ধর্ম শব্দটিকে ব্যাখ্যা করলে দেখা যায় , ধর্ম শব্দটির অর্থ হচ্ছে ধারণ করা বা অবলম্বন করা । একটি লতা জাতীয় গাছ যেমন অবলম্বন না পেলে সঠিক ভাবে বেড়ে উঠতে পারে না তেমনি ধর্মহীন জীবন কখনো সুখের হয় না । পৃথিবীতে ধর্ম পালন করে না বা মানে না এমন মানুষের সংখ্যা নিতান্তই নগন্য । যারা ধর্ম মানে না বা স্রষ্টার অস্তিত্বে বিশ্বাস করে না তারাও স্রষ্টাকে ভয় পায় । এটা অনেকটা এরকম যে, কেউ কেউ বলে ভূত বলে কিছু নেই ;কিন্তু অন্ধকার রাতে পথ চলতে সেও বার বার পিছন ফিরে চায় । কারণ সে মনে করে এই বুঝি কেউ তার পেছন পেছন তাকে অনুসরণ করছে । ফলে কিছু সংখ্যক লোক সাহস করে নাস্তিকের খাতায় নাম লিখালেও , ঠিকই স্রষ্টাকে ভয় পায় ।**

 **যার কাছে পূর্ণ আল্লাহ ভীতি আছে সে কখনো অসত পথে চলতে পারে না বা খারাপ কাজ করতে পারে না । আল্লাহ ভীতিই হচ্ছে ধর্মের প্রথম সোপান । আজকাল ক্লোজ সার্কিট ক্যামরার ভয়ে চুরি-ডাকাতি অনেক কমে গেছে । কারণ চোর-ডাকাত বুঝে গেছে,ক্লোজ সার্কিট ক্যামরার মাধ্যমে যে কোন সময়ে সে ধরা পড়ে যেতে পারে । তাই, ধরা পড়ার ভয়ে সে সাবধান ! তেমনি ধর্ম পালনকারী একজন মানুষ যদি বিশ্বাস করে আল্লাহ তার সব কর্মকাণ্ড দেখছেন,তবে সে কোন অন্যায় কাজ করবে না । কারণ সে জানে এ অন্যায় কাজের জন্য একদিন তাকে আল্লাহর দরবারে হাজির হতে হবে এবং এ জন্য কঠোর শাস্তি ভোগ করতে হবে ।**

 **জীবনকে সুন্দর ও গতিশীল করার জন্য শৃংখলার কোন বিকল্প নেই । ধর্ম পালনের মাধ্যমে মানুষ শৃংখলিত হয় এবং জীবন সুন্দর হয় । এখন প্রশ্ন উঠতে পারে, স্রষ্টা একজন অথচ ধর্ম অসংখ্য । এত ধর্ম হওয়ার কারণ কী ? প্রত্যেক মানুষ ‘ফেতরাত’এর উপর জন্ম গ্রহণ করে ।‘ফেতরাত’ শব্দটির অর্থ হচ্ছে স্বভাব। অর্থাৎ মানুষ একটা স্বভাবের উপর জম্ম নেয় । অবশ্য ইসলাম ধর্মে বলা বলা হয়ে থাকে, প্রত্যেক মানুষ ইসলামের উপর জম্ম নেয় এবং তার মা-বাবাই তাকে নিজ নিজ ধর্মে দীক্ষিত করে । আমার কাছে মনে হয় অথৈ সাগরে মানুষ যখন ভাসতে থাকে তখন সে বাঁচার একটা উপায় খোঁজে । তার চারপাশে তখন নৌকা,জাহাজ, গাছের গুঁড়ি বা কলাগাছ- যা পায় তাই আঁকড়ে ধরে বাঁচতে চায় । যে যেটাকে বাঁচার মাধ্যম মনে করে সেটাকে অবলম্বন করে তীরে উঠতে চায় । তেমনি মানুষ বাঁচার উপায় হিসাবে এক এক জন এক এক ধর্ম গ্রহণ করে বাঁচার পথ খুঁজে । ফলে এত মত ও পথের সৃষ্টি হয়েছে এবং ধর্মও ভিন্ন ভিন্ন হয়েছে ।**

 **পৃথীবিতে অনেক ধর্মের মধ্যে ইসলাম হচ্ছে পরিপূর্ণ শান্তির ধর্ম । ইসলামের বিধিবিধান চমৎকার । ইসলামের পাঁচটি মৌলিক বিধান হচ্ছে- কলেমা,নামাজ,রোজা,হজ্ব এবং যাকাত । একজন মানুষ যদি এ বিধান গুলি যথাথভাবে মেনে চলে তবে তার জীবন সুন্দর না হয়ে পারে না । নিম্নে এ বিধানাবলীর ব্যাখ্যা বিশ্লেষণ করার চেষ্টা করব ।**

**কলেমাঃ ইসলাম ধর্মে দীক্ষা নিতে হলে প্রথমে কলেমা পড়তে হয় । কলেমা পড়া মানে ঈমান আনা । প্রথম কলেমা হচ্ছে ‘লা-ইলাহা ইল্লাললাহু মুহাম্মাদুর রাছুলুল্লাহ’ অর্থাৎ আল্লাহ ছাড়া কোন মাবুদ নাই এবং হযরত মুহাম্মদ (দঃ) আল্লাহ’র রাছুল । এ কলেমা পড়ার সাথে সাথেই একজন মুসলমানের জন্য আল্লাহর দেয়া জীবন বিধান পবিত্র কুরআন এবং রাছুলের হাদিস অনুসরণ করা অপরিহায্য হয়ে পড়ে । পবিত্র ’কুরআন’ হচ্ছে এমন একটি কেতাব যাতে একজন মানুষের জীবনকে সুন্দর করার সব বিধিবিধান নিহিত আছে । আর রাছুলের হাদিস হচ্ছে আদর্শ জীবন গড়ার হাতিয়ার । তাই আসুন সবাই এ দু'টিকে আঁকড়ে ধরি এবং মেনে চলি ।**